text: Kommune sparer millioner på nye job
  09 januar 2014 kl. 14.51
  Kolding Kommune kan spare 5,2 millioner kroner om året, ved at oprette 60 nye mikrofleksjob. Det skriver Jydske Vestkysten torsdag.
  Mikrofleksjobbene er for borgere med meget begrænset evne til at arbejde. Arbejdet er fem timer om ugen og kan foregå på f.eks. skoler eller i børnehaver.
  Der er allerede 15 borgere der har fået et mikrofleksjob og inden udgangen af januar vil Kolding Kommune have skabt 60 mikrofleksjob.
  Med ordningen betaler staten en stor del af lønomkostningerne, og på den måde kan kommunen spare 5,2 millioner kroner årligt.
  83 borgere i Kolding Kommune har så begrænset arbejdsevne, at de kan komme i betragtning til et fleksjob.
  Læs artiklen på jv.dk her (kræver login)
  